tomron87/hebrew-wikipedia-sentences-corpus huggingface dataset:
כשהם חוגגים את הנישואים בארוחת ערב, שלינק מגיע ובידו מכתב המודיע לגרגה שהוא ייאלץ ללכת לכלא למשך שלוש שנים כעונש על פברוק עסקת העצים.
שלינק מציע לגרגה להעיד לטובתו ולהציל אותו, חרף זאת גרגה מחליט להיכנס לכלא, למרות שהדבר יהרוס את משפחתו.
כשאמו שומעת זאת, היא עוזבת את המשפחה.
גרגה כותב מכתב בו הוא מאשים את שלינק שהציע הצעות מגונות לאשתו ואנס את אחותו, כשהייתה מועסקת אצלו.
הוא מכניס את המכתב לכיסו ואומר לאביו שהוא ימסור את המכתב למשטרה ממש לפני שחרורו שלו.
כעבור שלוש שנים גרגה מוסר את המכתב למשטרה.
שלינק נאלץ לנוס על נפשו ממחסן העצים החדש שלו, אותו בנה בשנים שגרגה היה בכלא.
גרגה לוקח איתו כמה אנשים למלון הסיני כדי להראות להם מה עלה בגורלן של אחותו ואשתו.
מרי וג'יין עובדות כעת כזונות במלון, וג'יין מסרבת אפילו לשקול לשוב לחיות עם גרגה.
שלינק חוזר למלון אחרי שהעלה באש את מחסן העצים.
הוא מספר לגרגה שהקרב ביניהם טרם הסתיים ועליהם לברוח מייד.
באוהל מחוץ לשיקגו, גרגה נוכח לדעת שהקרב נסוב על לגעת באדם אחר על ידי-כך ששונאים אותו.
ברם, הוא מחליט שהקרב התארך יתר על המידה.
גרגה מכריז על עצמו כמנצח ועוזב את המקום.
מרי מגיעה ורואה את שלינק גוסס באוהל.
היא מגינה על גופתו המתה מההמון הזועם שרוצה לבצע בו לינץ'.
בשיקגו, גרגה מוכר את מחסן העצים השרוף למנקי.
גרגה מחליט לעזוב לניו יורק.
הפרעות הנאצים בזמן הצגת בכורה
הצגת הבכורה של "ג'ונגל הערים" התקיימה ברזידנץ תיאטר במינכן, ב-9 במאי 1923, בכיכובם של אוטו ורניק שלינק וארוין פאבר בתפקיד גרגה.
בזמן ההצגה הפריעו הנאצים מספר פעמים, לגלגו, שרקו וזרקו פצצות סירחון על השחקנים שניצבו על הבמה.
המעשה גרם לשערורייה שנהפכה להרגל לו מצפים בהצגות הבכורה של מחזותיו ומחזות הזמר של ברכט בתקופת רפובליקת ויימאר
הבמאי הגרמני הנודע פיטר שטיין ביים סרט טלוויזיה פורץ דרך של "ג'ונגל הכרך" בתיאטרון מיוניך קאמרשפיל ב-1968, בזמן שהיה שם עוזר במאי, ולפני שהוא יסד את תיאטרון שאוביהנה המשפיע בברלין המערבית, כמה שנים לאחר מכן.
השחקן הגרמני דייטר לייזר, הידוע לקהל דובר האנגלית בשל תפקידו בסרט The Human Centipede (2010), כיכב כקולי קאוץ', בהופעת הבכורה שלו בסרטים.
אל פצ'ינו כיכב בהפקה שלא האריכה ימים בתיאטרון Circle in the Square בעיר ניו יורק ב-1979, בבימויו של הבמאי הרומני ליביו צ'ולי (Liviu Ciulei).
ג'ודיט מאלינה ביימה הפקה בתיאטרון החי בניו יורק, הצגת הבכורה התקיימה ב-16 בדצמבר 1960.
באוקטובר 1991, רות ברגהאוס ביימה את המחזה בתיאטרון תאליה בהמבורג כחלק מסדרת "טקסטים קשורים", כפי שהיא כינתה אותם, בכללם של "מות דנטון" גאורג ביכנר.
ברטולט ברכט, ג'ונגל הערים, נוסח עברי: גבי אלדור; רמת גן: בית צבי – בית הספר הגבוה לאמנויות הבמה, מהדורה ראשונה - 1985, מהדורה שנייה - 2008.
תיאטרון החאן, הצגת בכורה: פברואר 1976
יוצרים: בימוי – אילן רונן, עיצוב – מרינה גולדברגר, תאורה – בנצי מוניץ.
שחקנים: גרגה – שלמה תרשיש, סקיני – אורי אברהמי, שלינק – אשר צרפתי, הברון – אלי דנקר, ג'יין – רחל לוי, מרי – רחל הפלר, איש חיל-הישע – שמעון בן-ארי, מאי – שיפרה מילשטיין, ג'ון – אבינועם מור חיים, בר-מן – רמי סימן טוב.
תת-הנפה החדשה ג'ונְגְשִׂינְג (בסינית: 中興新村, נהגה: ג'ונְגְשִׂינְג שִׂינְצוּן), או בקיצור ג'ונגשינג, היא בירת פרובינציית טאיוואן במדינת טאיוואן.
ג'ונגשינג נמצאת בתוך העיר נאנטואו, בירת מחוז נאנטואו במרכז האי טאיוואן.
ב-1955 הוחלט להקים בירה חדשה לפרובינציית טאיוואן במקום טאיפיי, ששימשה גם כבירת טאיוואן כולה.
העבודה להקמת העיר המתוכננת החלו באותה שנה.
ב-5 ביולי 1956 החל המעבר של משרדי הממשלה הפרובינציאלית לג'ונגשינג, והיא קיימה את הישיבה הראשונה שלה בבירה החדשה ב-27 בנובמבר 1957.
ויליאם ג'ונאס ארמסטרונג הוא שחקן אנגלי יליד אירלנד, הידוע בעיקר בתפקידו בדמות רובין הוד בסדרת הטלוויזיה "רובין הוד" של ערוץ BBC One.
כשהיה בן שש עברה משפחתו לגור בלית'ם סט.
הוא למד באקדמיה המלכותית לאמנות הדרמה וסיים את לימודיו עם תואר BA בשנת 2003. אחר כך הופיע במחזה "Quartermaine's Terms" בתיאטרון רויאל שבנורת'האמפון בתפקיד דרק מידל.
ב-2004 שיחק בתפקיד הנרי במחזה "The Skin of Our Teeth" בתיאטרון יאנג ויק ברובע למבת' שבלונדון.
עוד באותה שנה הופיע בשבעה פרקים של העונה הרביעית של סדרת הדרמה-קומית "Teachers" בערוץ 4 בתפקיד אנתוני מילנגטון.
בינואר 2005 שיחק בתפקיד ריצ'רד במחזה "Rutherford & Son" בתיאטרון רויאל אקסצ'נג במנצ'סטר.
מאוחר יותר ב-2005 שיחק שוב בסדרה של ערוץ 4, דרמת הפשע "The Ghost Squad" בתפקיד פיט מייטלנד.
בדצמבר 2006 כיכב בדרמה בת שני חלקים של ITV בשם "Losing Gemma".
התפקיד הגדול ביותר שגילם ארמסטרונג בטלוויזיה הוא בדמות רובין מלוקסלי בסדרת הדרמה של ה-BBC משנת 2006 "רובין הוד" המבוססת על אגדות רובין הוד.
במהלך צילומי העונה השנייה (ששודרה ב-2007) שבר ארמסטרונג את עצמות המסרק ברגלו כשהשתתף בסצנת לחימה.
ב-28 בפברואר 2007 השתתף בשעשועון הקומי של ה-BBC בשם "Never Mind the Buzzcocks".
באוגוסט 2008 אישרו ב-BBC שארמסטרונג יעזוב את הסדרה "רובין הוד" בסוף העונה השלישית, ששודרה ב-2009. הוא ציין שהוא "מחפש אתגרים חדשים".
בעקבות זאת הסדרה לא חודשה לעונה רביעית.
ב-2008 הופיע ארמסטרונג בסרט האימה "Book of Blood" המבוסס על סיפור קצר מאת קלייב בארקר.
ב-2009 הופיע ארמסטרונג בפרק בעונה השלישית של הסדרה "The Street" של ה-BBC.
הוא גילם את החייל ניק קלשו שחוזר מהמלחמה באפגניסטן כשפניו מושחתות ולו יד תותבת בעקבות פציעה ממחבל מתאבד.
ב-2009 היה המספר של סיפורים לפני השינה בתוכנית הילדים של ערוץ CBeebies.
בנובמבר 2013 זכה ארמסטונג בפרס "Stars on Horizon" בפסטיבל הסרטים של פורט לודרדייל על תפקידו בסרט "Walking with the Enemy".
בשנת 2022 שיחק בסרט באור האמת.
"Quartermaine's Terms" (תיאטרון רויאל, נורת'האמפטון 2003)
"The Skin of Our Teeth" (תיאטרון יאנג ויק, לונדון 2004)
"Rutherford & Son" (תיאטרון רויאל אקסצ'נג', מנצ'סטר 2005
ג'ונג יואו (בסינית מפושטת: 仲由, בפין-יין: zhòng yóu.
542-480 לפנה"ס), הידוע בכינוי הכבוד שלו דְזְה לוּ (子路) או גִ'י לוּ (季路), היה אחד מהתלמידים הידועים ביותר והנאמנים ביותר של קונפוציוס.
מבין תלמידי קונפוציוס, הוא היה שני רק לזָ'אן צְ'יוֹ מבחינת יכולותיו והישגיו בענייני המדינה.
הוא היה ידוע בגבורתו ובחוש הצדק שלו, אך קונפוציוס לעיתים קרובות הזהיר אותו מפעולות פזיזות.
הוא נהרג במדינת וֵיי תוך הגנה על אדונו, קוֹנְג קְווֵי.
ג'ונג יואו נולד ב-542 לפנה"ס, והיה צעיר בתשע שנים בלבד מקונפוציוס.
הוא היה יליד אזור בּייֵן (卞) שבמדינת לו, אשר נודע באומץ של אנשיו.
הוא היה מאנשי המישורים אשר היו ילידים שמעמדם נבדל מאנשי ג'וֹאוּ תושבי הערים המבוצרות שנבנו לאחר כיבוש השטח בידי השושלת.
כאשר פגש דְזְה לוּ את קונפוציוס לראשונה, הוא היה לבוש בלבוש גס והיה גס רוח כלפי המורה.
קונפוציוס, לעומת זאת, קיבל אותו כאחד מתלמידיו הראשונים.
כך הוא הפך לאחד התלמידים הקרובים והנאמנים ביותר של המורה, אשר מוזכר רבות במאמרות.
אזכוריו במאמרות מציירים דמות אמיצה ופזיזה, חסרת סבלנות ללימוד, אך מוכנה לפעולה.
באחת ההרצאות המפורסמות של המורה לדְזְה לוּ, הזהיר אותו המורה שרדיפה אחר הסגולות הטובות ללא לימוד תסתיים בשגיאות, וספציפית עבור דְזְה לוּ, אהבת האומץ תוביל לכשל בציות לפקודות.
דְזְה לוּ שירת כקצין בבית גִ'יסוּן, המשפחה האצילה ששלטה בפוליטיקה של מדינת לו.
מאוחר יותר שימש כשופט ראשי של פּוּ (蒲, כיום נפת צָ'אנְגְיְוֵּ'אן), עיר בעלת חשיבות אסטרטגית בסביבת מדינת וֵיי.
בשל פזיזותו של דְזְה לוּ, חשש קונפוציוס שהוא לא ימות מוות טבעי.
ואכן מותו היה אלים וחסר תוחלת.
בשנת 480 לפנה"ס, שירת דְזְה לוּ תחת קוֹנְג קְווֵי (孔悝) שהיה ראש משפחת קוֹנְג רבת העוצמה במדינת וֵיי (אין קשר למשפחתו של קונפוציוס).
הנסיך קְוָאיְקְווֵי (蒯聵), דודו של קוֹנְג קְווֵי מצד אמו, תכנן הפיכה וכפה על קוֹנְג לסייע לו.
קְוָאיְקְווֵי הדיח את הדוכס צ'וּ מוֵיי, שהיה בנו שלו, ועלה לשלטון בוֵיי תחת השם הדוכס גְ'וָאנְג.
דְזְה-לוּ שהה אז הרחק מן הבירה, ומיהר כדי להציל את אדונו.
מחוץ לשערי העיר הוא נתקל בגָאו צָ'אי, תלמיד אחר של קונפוציוס ששירת בוֵיי.
גָאו בדיוק ברח מן המהומה, והציע לדְזְה לוּ לשוב למקום ממנו בא.
דְזְה לוּ סירב ונכנס לעיר להתעמת עם קְוָאיְקְווֵי, אך נהרג בידי אנשיו של קְוָאיְקְווֵי.
על פי הקלאסיקה של הטקסים, לאחר מותו של דְזְה לוּ גופו בותר לחתיכות ושומר.
כאשר גילה קונפוציוס מה עלה בגורלו, הורה לזרוק את כל האוכל המשומר שהיה בביתו, התמלא בצער ולא יכל לאכול במשך ימים.
במהרה חלה ומת בשנת 479 לפנה"ס.
ג'ונג יואו הוא אחד מעשרים וארבעה מופתים של כיבוד הורים.
על פי האגדה, הוא הגיע ממשפחה עניה ופעמים רבות חיפש צמחי בר כדי לאכול בעצמו, אך היה נושא אורז ליותר מ-100 לי בשביל הוריו.
כאשר גדל והפך לפקיד חשוב, הוריו כבר נפטרו.
הוא חי חיי פאר, אך התגעגע לימי נעוריו.
לעיתים קרובות נאנח: "הלוואי שהייתי יכול לשוב לימים ההם, כשהייתי אוכל צמחי בר ונושא אורז להוריי!".
במקדשים הקונפוציאניים, לוחית רוחו של ג'ונג יואו ממוקמת רביעית מבין תריסר החכמים, במזרח.
במהלך תקופת שושלת טאנג, הקיסר שׂוֵ'אנְדְזונְג העניק לג'ונְג יוּאוּ את תואר האצולה "מרקיז וֵיי".
במהלך שושלת סונג הוא קיבל גם את התארים "דוכס חֶנְאֵיי" (河內公) ו"דוכס וֵיי" (衛公).
צאצא של ג'ונְג יוּאוּ החזיק בתואר "דוקטור לחמש הקלאסיקות" (五經博士; Wǔjīng Bóshì).
ג'ונְג קָאנְג (בסינית מסורתית ומפושטת: 仲康, בפין-יין: zhòng kāng.) היה המלך הרביעי של שושלת שיה, השושלת הראשונה בהיסטוריה הסינית על פי המסורת.
ג'ונְג קָאנְג היה בנו של המלך צ'י משיה, אחיו הצעיר של טָאי קָאנְג, ואביו של שְׂיָאנְג משיה.
על פי רשומות הבמבוק, ג'ונְג קָאנְג עלה לשלטון בשנה שסימנה 己丑, ובירתו הייתה בגֶ'נְשׂוּ'ן.
בשנה השישית לשלטונו מינה ג'ונְג קָאנְג את נסיך קוּנְווּ (昆吾) לראש ממשלתו.
בשנת שלטונו השביעית הוא מת, ובנו שיאנג הכריז על בירה חדשה בשָׁאנְגְצְ'יוֹ, בתמיכת נסיך פִּי.
רשומות הבמבוק גם טוענות כי בחודש החמישי בשנה החמישית לשלטונו היה ליקוי חמה.
מאחר ששבטי שִׂי וחֶה אשר שימשו האסטרונומים המלכותיים באותה תקופה הזניחו את חובותיהם ושקעו בשתייה לשוכרה, הם לא חזו את הליקוי, והבהלה התפשטה בעם.
ג'ונְג קָאנְג שלח את הרוזן מיִין להעניש את האחראים על האסטרונומיה על התרשלות בביצוע תפקידם.
כך מתוארים הדברים בפרק "מסע העונשין של יִין" (胤征) בקלאסיקה של המסמכים, ומלווים שם בנאומו של הרוזן מיִין לאנשיו טרם היציאה להתקפה.
הסיפורים העממיים מוסיפים גוון פוליטי לדברים: כידוע, קודמו של ג'ונְג קָאנְג במלוכה, אחיו הגדול טאי קאנג, הזניח את שלטונו ולבסוף איבד אותו כאשר מרד בו חוֹאוּ יִי, הקשת האגדי ומנהיג הברברים מן המזרח.
על מנת שלא לשקוע במלחמות ירושה בקרב האצילים, הציב חוֹאוּ יִי את ג'ונְג קָאנְג בתור המלך החדש, כאשר זה משמש שליט-בובה שנשלט על ידו.
המלך החדש נדרש להפסיק לדרוש מעמו של חוֹאוּ יִי את המס ששילמו עד כה לממלכת שיה, ואף לשלם להם בעצמו מס בשיעור כפול מזה.
באשר לתקיפת האסטרונומים, כאן הגרסאות העממיות הופכות להיות ספקולטיביות אפילו יותר.
יש הטוענים כי שבטי שִׂי וחֶה מרדו בשלטון זה, וחוֹאוּ יִי וג'ונְג קָאנְג עושה דברו השתמשו בטיעון ההתרשלות בתפקיד כדי להצדיק פעולה נגדם.
גרסאות אחרות טוענות טענה הפוכה: ג'ונְג קָאנְג חיפש דרך להשתחרר מאחיזתו של חוֹאוּ יִי, ולכן כאשר הרגיש חזק מספיק מצא תירוץ לתקוף את בני בריתו של חוֹאוּ יִי, שבטי שִׂי וחֶה.
על פי גרסה זו התקיפה נכשלה, ובעקבותיה נחלשה בריאותו של ג'ונְג קָאנְג, בין אם מסיבות נפשיות ובין אם בגלל שהוחזק במעצר בית בידי חוֹאוּ יִי, והיחלשות זו היא שהביאה בסופו של דבר למותו.
בתקופת שושלת צ'ינג העלה לראשונה המלומד צְווֵי יִי ספקות באשר להיותו של ג'ונג קאנג דמות היסטורית אמיתית, בהתבסס על מבנה שמו שלטענתו אינו תואם לשמות התקופה ואינו תואם למאורעות התקופה.
ג'ונגל הוא סרט קומדיה רוסי מאת אלכסנדר וויטינסקי שיצא לאקרנים ב-29 בנובמבר 2012 בכיכובם של הזמרת ורה ברז'נייבה והקומיקאי סרגיי סבטלאקוב.
סרגיי ומרינה חווים משבר ביחסים.
כדי להשלים הם יוצאים למסע אקזוטי.
המריבות מובילות לכך שהם מוצאים עצמם על אי לא מיושב שאבד באוקיינוס אבל המריבות ביניהם נמשכות.
במקום להילחם ביחד להישרדות, סרגיי ומרינה ממשיכים למיין את הדברים שהם שונאים אחד בשנייה, עוברים בהדרגה לאיבה אמיתית.
עד מהרה מסתבר שהאי מאוכלס בשבט של ילידים רעבים.
הסרט הכניס 370,752,130 אל מול תקציב הפקה של 280 מיליון רובל וזכה לביקורות מעורבות.
הסרט הופץ גם באוקראינה וזכה להצלחה מסחרית.
חברת Lizard Cinema Trade הייתה אחראית על הפצת DVD והבלו-ריי.
הסרט היה מועמד לפרס ז'ורז' לשנת 2013 בקטגוריות הפעולה הרוסית הטובה ביותר והקומדיה הרוסית הטובה ביותר.
האדריכל סרגיי גושצ'ין ממהר למצגת שעליו להציג בפני משקיעים זרים במשרד האדריכלים שהוא עובד בו, אך בדרך הוא נתקל בספורטאית מרינה סוקולובה ומתאהב בה.
שלוש שנים לאחר מכן נוצר משבר במשפחת גושצ'ין בגלל העובדה שסרגיי מתעכב כל הזמן בעבודתו במשרד האדריכלים במוסקבה סיטי.
סרגיי מציע לצאת לחופשה ולטוס לאיים הטרופיים.
באיים הם שוברים את האיסור של תושב מקומי, נוסעים לרכוב על סירה אך נקלעים לסערה.
הם נשטפים לחוף של אי לא מיושב.
מרינה מתחילה לחשוד שסרגיי בוגד בה ומחליטה להסתיר את הסירה.
עם זאת, סרגיי מוצא את הסירה ודורש הסבר.
מרינה שואלת אם הייתה לו פילגש.
בהתקף של כעס, סרגיי משיב שכן.
מרינה בורחת לג'ונגל בזעם וסרגיי מתרסק עם הסירה.
במהלך חיפוש אחר מרינה סרגיי מגלה שהאי מאוכלס בשבט קניבלי.
הוא מנסה להסביר לה זאת, אך מרינה לא רוצה להקשיב לו.
בבוקר סרגיי מצליח לתקן את הסירה, אך מרינה שורפת אותה בזעם.
בני זוג מוצאים את עצמם במצב חסר סיכוי.
לאחר זמן מה הם נתפסים על ידי פראים, שמתכוננים להקריב אותם: סרגיי - לאלוהי המים, מרינה - לאלוהי האש.
סרגיי משוחרר ואחרי שהוא גנב סכין מאחד הפראים, ממהר לעזור לאשתו.
סרגיי תוקע סכין במוט שאליו נקשרה מרינה ואומר לה לחתוך את החבלים.
מרינה לא מגיבה ואז סרגיי מבקש ממנה סליחה ומבטיח שהוא ישתפר, אבל מרינה זורקת את הסכין ואומרת: "אתה אפילו לא יכול לנצח גדוד!" ואז בהתקף אדרנלין סרגיי שולף את העמוד ורץ לחוף.
שם הוא משחרר את מרינה והם מפליגים משם על סירה מאולתרת.
הם נפגשים בשדה התעופה: הוריה של מרינה, ליובוב אלכסייבנה ו-ויקטור סטפנוביץ' וחברו של סרגיי וולודיה.
וולודיה אומר לסרגיי שהבוס מקדם אותו לתפקיד האדריכל הראשי, אך סרגיי מסרב כדי להקדיש יותר זמן לאשתו.
ורה ברז'נייבה – מרינה סוקולובה
סרגיי סבטלאקוב – סרגיי גושצ'ין, אדריכל
אלכסנדר מקוגון – וולודיה, חברו של סרגיי, אדריכל
אלכסנדר פולובצב – ויקטור סטפנוביץ', אביה של מרינה
מרינה דיוז'בה – ליובוב אלכסייבנה, אמה של מרינה
מיכאיל יפרמוב – ואדים ואדימוביץ', הבוס של סרגיי
אירינה מדבדבה – אירה, חברתה של מרינה
יוּ ג'ונג-יון (בקוריאנית: 유정연); באנגלית: Yoo Jeongyeon; נולדה ב-1 בנובמבר 1996) היא זמרת דרום קוריאנית, החברה בלהקת הבנות טווייס שהורכבה על ידי JYP אנטרטיינמנט הכוללת תשע בנות.
ג'ונג-יון נולדה בשם קיונג-ואן ב-1 בנובמבר 1996 בסוואן שבקוריאה הדרומית.
אביה שף שעבד אצל קים דיי-ג'ונג, נשיאה לשעבר של דרום קוריאה.
בנוסף לג'ונגיון, נולדו להוריה עוד שתי בנות - שתי האחיות הגדולות שלה אשר אחת מהן היא השחקנית גונג סונג-יון.
מגיל צעיר, לקחה ג'ונגיון חלק פעיל בשיעורי אירובי ופיתחה עניין מוקדם בשירה וריקוד.
בהיותה ילדה, ג'ונגיון ניגשה לאודישן לחברת JYP Entertainment אך לא עברה אותו.
לאחר כמה שנים, בשנת 2010 ניגשה ג'ונגיון בשנית לאודישן פתוח, שאותו לבסוף עברה וגויסה לתוכנית המתאמנים של JYP בדרום קוריאה, שבה התאמנה כחמש שנים לפני הפריצה שלה עם טווייס.
תחילה, ג'ונגיון הייתה צפויה לקחת חלק בהרכב בנות אחר של JYP בשנת 2013 עם חלק מחברות טווייס - נייאון, סאנה וג'יהיו אך הפרויקט בוטל והרכב זה לא יצא לפועל.
ב-2015, ג'ונגיון לקחה חלק בתוכנית ריאליטי הישרדותית בשם Sixteen של JYP Entertainment, סדרת טלוויזיה שבה מתמודדות שש עשרה נערות, כאשר מנצחות הסדרה הן אלו שירכיבו את ההרכב המוזיקלי טווייס, והייתה בין שש הזוכות שנבחרו להרכיב את הלהקה יחד עם שתי בנות נוספות שהיו בחירת הקהל ובחירת ההפקה.
ב-20 באוקטובר 2015, ג'ונגיון פרצה עם טווייס כאשר הופיעו לראשונה עם סינגל הבכורה "Like Ooh - Ahh" המרכיב את פלייליסט הבכורה המורחב הראשון שלהן "The Story Begins".
מאז הופעת הבכורה של ג'ונגיון היא כתבה מספר שירים של טווייס.
בסקר המוזיקה השנתי של גאלופ קוריאה, ג'ונגיון נבחרה במקום ה-20 לאמנים המובילים ביותר בדרום קוריאה במשך ארבע שנים ברציפות בין השנים 2016–2019, לצד חברתה ללהקה נייאון.
ג'ונגיאון ואחותה אירחו יחד את תוכנית המוזיקה הדרום קוריאנית "אינקיגאיו" מיולי 2016 עד ינואר 2017, עבורה זכו שתיהן בפרס בטקס פרסי הבידור של SBS לשנת 2016.
שָׁנָה שם רשות שידור תַפְקִיד בשיתוף תקציר ואזכורים 2015 Sixteen רשת מתחרה סדרת טלוויזיה שבה מתמודדות שש עשרה נערות, אשר מנצחות הסדרה הן אלו שירכיבו את הרכב המוזיקלי טווייס 2016 Muscle Queen Project KBS מתחרה Law Of The Joungle SBS עַצמָה 2016–2017 Inkigayo SBS מנחה עם גונג סונג-ייון
+ קרדיטי כתיבת שירים שָׁנָה שִׁיר אַלבּוֹם אמן בשיתוף אזכורים 2017 "Love Line" Twicetagram טווייס 2018 "Sweet Talker" What Is Love?
כותרת שָׁנָה אַלבּוֹם "כמו כוכב (별 처럼)" (עם גונג סונג-ייון) 2018 My Dream Class
שָׁנָה פרס קטגוריה עבודה מועמדת תוֹצָאָה אזכור 2016טקס פרסי SBS העשירי פרס חדש (נקבה) עם גונג סונג-ייון זכייה
ג'ונג שאנשאן (בסינית: 钟睒睒, פין-יין: Zhōng shǎn-shǎn; נולד בדצמבר 1954) הוא מיליארדר סיני, מקים ויושב ראש "Nongfu Spring", חברת המשקאות הגדולה בסין ובעל השליטה בחברת הביופארמה "Wantai" שאותה הנפיק באפריל 2020 בבורסת שאנגחאי ומאז נסק שוויה למעל 13 מיליארד דולר.
הונו הוערך במאי 2024 בכ-70 מיליארד דולר.
שאנשאן שנולד בהאנגג'ואו, נשר בגיל 12 מבית ספר יסודי במהלך התקופה הכאוטית של המהפכה התרבותית בסין, במהלכה נרדפו הוריו על ידי המשטר.
הוא עבר לאחר מכן במגוון עבודות, כולל כפועל בניין, ככתב עיתונות וכסוכן מכירות של משקאות לפני שהקים עסק עצמאי משלו.
בספטמבר 1996 הקים את חברת המשקאות Nongfu Spring, שגדלה ביציבות לאורך השנים עד שהגיע להיות חברת המשקאות הגדולה בסין.
בתחילת 2020 היה מוערך הונו בכמיליארד דולר "בלבד", אולם ההנפקות המוצלחות שלו בבורסת הונג-קונג הקפיצו אותו לשוויון עם ג'ק מא, שהיה באותו זמן האיש העשיר בסין, עם הון אישי מוערך במעל 51 מיליארד דולר (מהמקום ה-1064 למקום ה-20 בעולם).
מאפריל 2020, אז היה הונו מוערך בכ-2 מיליארד דולר, ועד ינואר 2021, קפץ הונו למעל 97 מיליארד דולר.
בפברואר היה לראשונה לאסייתי הראשון והאדם החמישי בהיסטוריה שחצה את רף 100 מיליארד דולר.
ג'ונגל היופי הוא סרט בריטי משנת 1964.
שירלי היא קלדנית המתגוררת בבריסטול, במהלך חופשה בחג היא נתקלת בדון מקנזי, עיתונאי מקומי המשכנע אותה ללכת ולהשתתף בתחרות יופי, כשהיא זוכה בתחרות היא מחליטה לעזוב את המקצוע שלה ולהתמקד בתחרויות יופי.
במונטה קרלו שירלי משתתפת בתחרות יופי נוספת בשם "מיס טרפז", זוהי תחרות פרועה המתקיימת בתוך קרקס, גם בתחרות זו היא זוכה והיא מקבלת פרס כספי ובנוסף מארגני התחרות מזמינים אותה לארוחת ערב.
כשהיא חוזרת לבריטניה היא מצטלמת בעיירה טורקי, היא משתתפת שוב פעם בתחרות "ורד אנגליה" והפעם היא זוכה בתחרות ובפרס של 1000 לירה שטרלינג.
היא מתמודדת בתחרות היופי הבינלאומית "מיס גלובוס" הנערכת בחוף השנהב כנציגת אנגליה, שם דון שוהה בבית מלון נפרד משירלי והשותפה שלה לחדר היא מיס פרו.
בתחרות היא מדורגת במקום השישי וזאת לאחר שמתמימותה היא שכבה עם אחד השופטים בתחרות בציפייה שדבר זה יוביל אותה לזכייה.
מאוכזבת מתעשיית היופי ומתחום זה היא מפסיקה להשתתף בתחרויות.
גיא ג'יימס רובין , הידוע בשם הבמה ג'ונאס בלו , הוא די ג'יי, פזמונאי, מפיק מוזיקלי ורמיקסר אנגלי.
ב-4 בדצמבר 2015, הוא הוציא, בשיתוף פעולה עם הזמרת הבריטית, דקוטה, גרסת כיסוי לסינגל "Fast Car" של טרייסי צ'פמן.
גרסת הכיסוי, בשיאה, הגיעה למקום השני במצעד הסינגלים הבריטי, מיד אחרי "Pillowtalk" של זאין מאליק.
גרסת הכיסוי, בשיאה, הגיעה למקום הראשון גם בגרמניה, שוודיה, אוסטרליה וניו זילנד, וכן הגיעה למקום הראשון במצעד הוויראלי האמריקני בספוטיפיי.
גרסת הכיסוי קיבלה תואר פלטינה מרובעת באיטליה, תואר פלטינה כפולה בבריטניה, תואר פלטינה כפולה בניו זילנד, ותואר פלטינה מחומשת באוסטרליה.
נכון ליוני 2021, גרסת הושמעה מעל מ-867 מיליון פעמים בספוטיפיי, וקיבל למעלה מ-474 מיליון צפיות בערוץ ה-Vevo של ג'ונאס ביוטיוב.
ב-3 ביוני 2016 הוא הוציא, בשיתוף פעולה עם ג'ייפי קופר, את הסינגל "Perfect Strangers".
השיר הגיע, בשיאו, למקום השני במצעד הסינגלים הבריטי.
השיר קיבל תואר פלטינה כפולה בבריטניה, תואר פלטינה כפולה באוסטרליה, ותואר פלטינה בניו זילנד.
ב-28 באוקטובר 2016, הוא הוציא, בשיתוף פעולה עם ריי, את הסינגל "By Your Side".
השיר הגיע, בשיאו, למקום ה-15 במצעד הסינגלים הבריטי.
ב-5 במאי 2017, הוא הוציא, בשיתוף פעולה עם ויליאם סינג , את הסינגל "Mama".
השיר הגיע, בשיאו למקום הרביעי במצעד הסינגלים הבריטי, ולמקום הראשון במצעד השירים מתחת להוט 100.
ב-14 ביולי 2017, הוא הוציא את אלבום האוסף הראשון שלו, Jonas Blue: Electronic Nature – The Mix 2017.
ב-14 בספטמבר 2017, הוא הפיק את הסינגל "Heartline" של קרייג דייוויד.
הסינגל, בשיאו, הגיע למקום השני במצעד הסינגלים הבריטי.
ב-13 באוקטובר 2017, הוא הוציא, בשיתוף פעולה עם מוילוגו , את הסינגל "We Could Go Back".
השיר, בשיאו, הגיע למקום ה-74 במצעד הסינגלים הבריטי.
ב-5 בינואר 2018, הוא הוציא, בשיתוף פעולה עם ארליסה , את הסינגל "Hearts Ain't Gonna Lie".
השיר, בשיאו, הגיע למקום השמיני במצעד שירי הדאנס קלאב.
ב-16 במרץ 2018, הוא הוציא, בשיתוף פעולה עם סברינה קרפנטר, את הסינגל "Alien".
השיר, בשיאו, הגיע למקום הראשון במצעד שירי הדאנס קלאב, ולמקום ה-12 במצעד שירי הדאנס/אלקטרוני.
השיר הגיע, בשיאו, למקום השלישי במצעד הסינגלים האירי, למקום השלישי במצעד הסינגלים הבריטי, למקום התשיעי במצעד השירים מתחת להוט 100, למקום הראשון במצעד שירי הדאנס קלאב ולמקום התשיעי במצעד שירי הדאנס/אלקטרוני.
ב-29 ביוני 2018, הוא הוציא, בשיתוף פעולה עם ג'ו ג'ונאס, את הסינגל "I See Love".
הסינגל הופיע בפסקול הסרט מפלצת של מלון 3: יוצאים לחופשה.
ב-7 בספטמבר 2018, הוא הוציא, בשיתוף פעולה עם MK ובקי היל, את הסינגל "Back & Forth".
ב-21 בספטמבר 2018, הוא הוציא, בשיתוף פעולה עם סונגודזו ואייץ' את הסינגל "Roll with Me".
ב-5 באוקטובר 2018, הוא הוציא, בשיתוף פעולה עם ליאם פיין ולנון סטלה את הסינגל "Polaroid".
השיר, בשיאו, הגיע למקום הראשון במדיה פורסט, למקום ה-12 במצעד הסינגלים הבריטי, למקום הראשון במצעד שירי הדאנס קלאב, ולמקום ה-16 במצעד שירי הדאנס קלאב.
ב-9 בנובמבר 2018, הוא הוציא את אלבום הבכורה שלו, Blue.
כמו כן, אושר כי הוא שימש כמפיק הבכיר של אלבום הבכורה של להקת הבנות הבריטית, Four of Diamonds .
ב-23 בינואר 2019, הוא הוציא, בשיתוף פעולה עם נינה נסביט, את הסינגל "Desperate".
ב-27 בפברואר 2019, הוא הוציא, בשיתוף פעולה עם צ'לסי גריימס, טיני וג'יי קורטס, את הסינגל "Wild".
ב-9 במרץ 2019, הוא הוציא, בשיתוף פעולה עם להקת הבנות היפנית-קוריאנית, IZ*ONE, את החידוש לסינגל שלו, "Rise".
ב-22 במרץ 2019, הוא הוציא, בשיתוף פעולה עם תרזה רקס, את הסינגל "What I Like About You".
השיר הגיע, בשיאו, למקום ה-15 במצעד הסינגלים האירי, למקום ה-16 במצעד הסינגלים הבריטי, למקום הרביעי במצעד הדאנס הבריטי ולמקום ה-13 במצעד שירי הדאנס/אלקטרוני.
ב-31 במאי 2019, הוא הוציא, בשיתוף פעולה עם התקליטן ההולנדי, טייסטו, והזמרת הבריטית, ריטה אורה, את הסינגל "Ritual".
השיר הגיע, בשיאו למקום ה-24 במצעד הסינגלים הבריטי, ולמקום ה-13 במצעד שירי הדאנס/אלקטרוני.
ב-19 ביולי 2019, הוא הוציא את הסינגל "I Wanna Dance".
ב-6 בספטמבר 2019, הוא הוציא בשיתוף פעולה עם הזמר האנגלי, HRVY, את הסינגל "Younger".
השיר הגיעו, בשיאו, למקום ה-28 במצעד הדאנס הבריטי.
ב-15 בנובמבר 2019, הוא הוציא, בשיתוף פעולה עם RetroVision, את הסינגל "All Night Long".
ב-20 בנובמבר 2019, הוא הופיע בסינגל "Now or Never" של להקת הבנים הדרום קוריאניית, Got7.
ב-12 בדצמבר 2019, הוא הוציא, בשיתוף פעולה עם הזמרת הסינית, טיפה צ'ן, את הסינגל "Billboard".
ב-28 בפברואר 2020, הוא הוציא, בשיתוף פעולה עם פאלומה פיית', את הסינגל "Mistakes".
ב-26 ביוני 2020, הוא הוציא, בשיתוף פעולה עם הזמר האמריקאי, MAX, את הסינגל "Naked".
ב-19 בנובמבר 2020, נודע כי הוא אחד מהמפיקים של הסינגל "My Head & My Heart" של אווה מקס.
ב-11 בדצמבר 2020, הוא הוציא את אלבום האוסף השני שלו, Est.
ב-5 בפברואר 2021, הוא הוציא, בשיתוף פעולה עם אווה, את הסינגל "Something Stupid"
ב-28 במאי 2021, הוא הוציא, בשיתוף פעולה עם ליאון, את הסינגל "Hear Me Say".
השיר הגיע, בשיאו, למקום ה-65 במצעד הסינגלים הבריטי.
ב-10 בספטמבר 2021, הוא הוציא, בשיתוף פעולה עם R3hab, אווה מקס וקיילי קנטרל, את הסינגל "Sad Boy".
ב-7 בינואר 2022, הוא הוציא, בשיתוף פעולה עם Why Don't We, את הסינגל "Don't Wake Me Up".
ב-3 בפברואר 2023, הוציא, בשיתוף פעולה עם פליקס ין, את הסינגל "Weekends".
שנה פרס קטגוריהעבודה מועמדתתוצאה 2016פרסי המוזיקה של MTV אירופהאמן הפוש-אקט של השנהעצמו 2017פרסי בחירת הנוערבחירת הדבר הגדול הבא פרסי המוזיקה הבריטיתסינגל בריטי "Fast Car" וידאו בריטי 2018סינגל בריטי"Mama" וידאו בריטי 2019"Rise"
ג'ונאס ליי היה צייר ומורה אמריקאי יליד נורווגיה.
ליי ידוע בעיקר בציוריו האקספרסיוניסטים של קו החוף של ניו אינגלנד וניו יורק.
הוא תיעד את בניית תעלת פנמה, וייצג את ארצות הברית בתחרות האמנות של אולימפיאדת אמסטרדם (1928).
ליי נולד במוס, במחוז אוסטפולד, נורווגיה.
אביו סבר ליי היה מהנדס אזרחי נורווגי ואמו הלן אוגוסטה סטיל (1853–1906) הייתה אמריקאית מהרטפורד, קונטיקט.
הוא נקרא על שם בן דודו (וגיסו) של אביו, הסופר הנורווגי המפורסם ג'ונאס ליי, שהתחתן עם אחותו של אביו תומסיין.
לאחר מות אביו בשנת 1892, נשלח ליי בן ה-12 לגור אצל תומסיין וג'ונאס ליי בפריז.
ביתו של דודתו ודודו היה מקום מפגש לאמנים מפורסמים כמו הנריק איבסן, אדוורד גריג וגאורג ברנדס.
הוא כבר קיבל הדרכת ציור מכריסטיאן סקרדסויג בנורווגיה, ובפריס למד בבית ספר פרטי לאמנות.
בשנה שלאחר מכן נסע לארצות הברית, שם הצטרף לאמו ולאחיותיו בניו יורק.
בשנים 1897–1906, הוא התאמן בליגת הסטודנטים לאמנות בניו יורק.
בשנים 1901–1940 הוצגו עבודותיו בכל רחבי אמריקה.
בשנת 1905 הציג ליי 34 תמונות במכון פראט, מוזיאון ברוקלין לאמנות.
הוא השתתף בתערוכות שנתיות ודו-שנתיות חשובות באקדמיה הלאומית לעיצוב, באקדמיה לאמנויות יפות בפנסילבניה, במכון לאמנות בשיקגו ובגלריית האמנות של קורקורן בוושינגטון וכן ברוב ירידי העולם.
ליי נסע לפנמה בשנת 1913, כדי לצייר סצנות של בניית תעלת פנמה.
הוא צייר שם שלושים ציורים שהביאו לו שבחים רבים.
בשנת 1929 תרם שתים עשרה מתוכם לאקדמיה הצבאית של ארצות הברית לזכרו של הגנרל ג'ורג' גוטלס, בוגר ווסט פוינט שהיה המהנדס הראשי של התעלה.
בשנת 1932, המלך הנורווגי העניק לו את אות הכבוד האזרחי הגבוה ביותר בנורווגיה, והפך אותו לאביר מסדר אולב הקדוש.
ליי היה חבר בארגוני אמנות שונים כולל מועדון סלמגונדי והיה פעיל באקדמיה הלאומית לעיצוב.
בין תלמידיו של ליי היה הצייר מניו הופ ג'ון פולטון פולינסבי.
ג'ונאס ליי תיאר לעיתים קרובות את הים, וספינות עם פרספקטיבה דרמטית ושימוש חזק בצבע.
הוא נודע בסצנות אימפרסיוניסטיות צבעוניות של נמלים ומפרצים, שצוירו במהלך הקיצים הרבים שבילה בחופי ניו אינגלנד וקנדה.
לאורך הקריירה הפורה שלו צייר תמונות צבעוניות מבריקות של המפרצים והנמלים הסלעיים המזהים את קו החוף הדרמטי של האזור.
ציוריו של ג'ונאס ליי מוצגים במוזיאונים לאמנות ברחבי ארצות הברית כולל במוזיאון יוטה לאמנויות יפות; מוזיאון לאמנויות יפות קורנל; מוזיאון הפניקס לאמנות; מוזיאון לאמנות סן דייגו; גלריה לאמנות קורקורן; המוזיאון לאמנויות יפות, בוסטון; מוזיאון ברוקלין לאמנות; מוזיאון המטרופוליטן לאמנות; המכון לאמנויות בדטרויט ובגלריה לאמנות הזיכרון.
ליי נבחר כעמית לאקדמיה הלאומית לעיצוב בשנת 1912, ולחבר מן המניין בשנת 1925.
הוא הוזמן להציג ארבעה ציורים בתערוכת הארמורי בניו יורק בשנת 1913.
ג'ונג'ולי הוא סרט עלילתי בבימויה של אוקסנה ביצ'קובה, שישודר ברוסיה ברשת KION ב-2022.
הסרט השתתף בתוכנית WIP Europa של פסטיבל הסרטים הבינלאומי בסן סבסטיאן בשנת 2021, המציג את הפרויקטים המבטיחים ביותר שהושקו בהפקה באירופה בשלב הפוסט-פרודקשן.
באוקטובר 2021, הסרט קיבל פרס כנס בינלאומי במסגרת European Work-in-Progress Cologne על איכות המשחק ועבודת הבימוי.
לנינה נישואים יציבים, יחסי אמון עם בעלה, איתו הם מגדלים בן ומטפחת קריירה מצליחה.
היא מקבלת חדשות מאהובה לשעבר רוסלן שהוא חולה קשה ומסכימה להגיע לטביליסי ולתמוך באדם האהוב בתקופה קשה, במיוחד מכיוון שבעלה של נינה לא מתנגד לטיול הזה.
היא נוסעת כשהיא לא מתכננת להישאר זמן רב, אך הגורל מחליט אחרת.
הצילומים התרחשו בגאורגיה במהלך שנת 2021.
ג'ון ג'ונג-קוק (בקוריאנית: 전정국; נולד ב-1 בספטמבר 1997), הידוע בפשטות כג'ונגקוק, הוא זמר-יוצר דרום קוריאני.
הוא החבר והסולן הצעיר ביותר בלהקת הבנים הדרום קוריאנית BTS.
ג'ונגקוק ביצע שלושה שירי סולו כחלק מהדיסקוגרפיה של - "Begin" ב-2016, ב-2018, ו-"My Time" ב-2020 - כולם נכנסו ל.
"Seven" הפך מאוחר יותר לשיר המהיר ביותר בהיסטוריה של ספוטיפיי שהושמע מעל למיליארד פעם בפלטפורמה.
הסינגל הבא שלו "3D", בהשתתפות ג'ק הארלו, הגיע היישר למקום החמישי בהוט 100 וגם במצעד הסינגלים הבריטי, מה שהפך את ג'ונגקוק לאמן הסולו הדרום קוריאני הראשון שהכניס שני סינגלים רצופים לחמישייה הראשונה במצעד הבריטי.
ג'ון ג'ונגקוק נולד ב-1 בספטמבר 1997 בבוסאן, קוריאה הדרומית.
משפחתו מורכבת מהוריו ואחיו הבכור.
הוא למד בבית הספר היסודי והחטיבה "באיקיאנג" שבפוסאן.
כשהפך למתלמד, עבר לחטיבת הביניים סינגו שבסיאול.
כשהיה צעיר, חלם להיות שחקן בדמינטון, אולם לאחר שצפה בחבר הלהקה ביג באנג, , מבצע את השיר בטלוויזיה, הוא החל לרצות להיות זמר.
בשנת 2011 נבחן באודישן לתוכנית הכישרונות הדרום קוריאנית בדאיגו.
על אף שלא נבחר, זכה להצעות ליהוק משבע חברות בידור.
בסופו של דבר, הוא בחר להיות מתלמד בחברת התקליטים ביג היט אנטרטיינמנט, לאחר שראה את RM, כיום חברו ללהקה ומנהיג BTS, בהופעה.
במהלך קיץ 2012, נסע ג'ונגקוק ללוס אנג'לס על מנת לעבוד על כישורי הריקוד שלו לקראת הופעת הבכורה.
ביוני 2012, הוא הופיע בקליפ "I'm Da One" של הזמר וחבר להקת 2PM, , וכן שימש כרקדן גיבוי ללהקת הבנות .
בשנת 2017 סיים ללמוד ב.
בנובמבר 2016, הוא החליט לוותר על היבחנות ב-CSATs, בחינת הכניסה לאוניברסיטאות של קוריאה.
במרץ 2022 סיים את לימודי התואר במחלקה לשידור ובידור של אוניברסיטת הסייבר העולמית.
הוענק לו פרס הנשיא, התואר הגבוה ביותר של האוניברסיטה.
ב-12 ביוני 2013, ביצע ג'ונגקוק את הופעת הבכורה שלו כחבר בלהקת הבנים BTS, עם יציאת אלבום הסינגל .
כחלק מ-BTS, הוא ביצע שלושה שירי סולו.
הראשון, שיר בסגנון פופ בשם "Begin", שנכלל באלבום השני של הלהקה, Wings, שיצא ב-2016 וסיפר על המעבר של ג'ונגקוק לסיאול בגיל צעיר כדי להפוך לזמר והביע את הכרת התודה שלו כלפי חבריו, על שעזרו בו במהלך התקופה.
השני, שיר בסגנון פיוצ'ר באס בשם , פורסם ב-5 באפריל 2018, לצד סרט קצר בן תשע דקות, כהקדמה לחלק השלישי בסדרת "Love Yourself" של BTS.
גרסת האולפן המלאה נכללה באלבום האוסף Love Yourself: Answer של הלהקה, שיצא ב-24 באוגוסט 2018. "Euphoria" הופק על ידי והגיע למקום החמישי במצעד השירים מתחת להוט 100 של בילבורד.
השלישי, שיר בסגנון R&B בשם "My Time", נכלל באלבום האולפן הקוריאני הרביעי של הלהקה, Map of the Soul: 7, משנת 2020. "My Time" עוסק בוויתור על חוויות גיל ההתבגרות בעקבות הקריירה שלו.
השיר הגיע למקום ה-84 במצעד הבילבורד הוט 100 האמריקאי.
"Euphoria" ו-"My Time" הם שני שירי הסולו של זמרי קיי-פופ ששהו לאורך התקופה הארוכה ביותר במצעד שירי העולם הדיגיטליים של בילבורד, לאחר ששהו במשך 90 ו-85 שבועות במצעד, בהתאמה.
מלבד השירה, ג'ונגקוק היה גם המפיק הראשי של שני שירים של : "Love is Not Over", מתוך המיני-אלבום שיצא ב-2015, ו-"Magic Shop", מתוך האלבום Love Yourself: Tear שיצא ב-2018.
ב-25 באוקטובר 2018, הוסמך ג'ונגקוק, לצד חבריו ללהקה, במעמד החמישי של מסדר ההצטיינות התרבותית על ידי נשיא קוריאה הדרומית.
ביולי 2021, הוא מונה לשליח נשיאותי מיוחד לדורות עתידיים ותרבות על ידי הנשיא מון ג'יאה-אין, יחד עם שאר חברי BTS, על מנת לעזור "להוביל את סדר היום העולמי לדורות הבאים, כגון פיתוח בר-קיימא" ו-"להרחיב את המאמצים הדיפלומטיים ומעמדה העולמי של קוריאה הדרומית" בקהילה הבינלאומית.
בספטמבר 2015, השתתף ג'ונגקוק בקמפיין "One Dream, One Korea", ולקח חלק בשיתוף פעולה עם אמנים קוריאנים שונים לזכר מלחמת קוריאה.
השיר יצא לאור ב-24 בספטמבר והושמע במופע One K, ב-15 באוקטובר, בסיאול.
בשנת 2016, לוהק ג'ונגקוק לפרק הפיילוט של "Flower Crew".
הוא גם הופיע בתוכנית "Celebrity Bromance", והתחרה בגרסת המקור הקוריאנית לתוכנית "הזמר במסכה", ששמה "King of Mask Singer", תחת השם "Fencing Man", בפרק 72. ב-6 בנובמבר 2018, שיתף ג'ונגקוק פעולה עם צ'ארלי פות' במהלך טקס והם ביצעו יחד את "We Don't Talk Anymore" של פות' כחלק משיתוף פעולה מיוחד.
ג'ונגקוק כבר ביצע בעבר שתי גרסאות כיסוי של השיר, אחת לבד ואחת עם חברו ללהקה, ג'ימין.
ב-4 ביוני 2020, הוציא ג'ונגקוק את השיר "Still With You", בחינם, בפלטפורמות שונות כמו SoundCloud, כחלק מחגיגות הבכורה השנתיות של BTS.
השיר הופק על ידי ג'ונגקוק עצמו.
בפברואר 2022, ג'ונגקוק שר את הפסקול של "7Fates: Chakho", בהשתתפות BTS.
השיר, ששמו "Stay Alive", והופק על ידי חבר ה-BTS שוגה, זיכה את ג'ונגקוק בכניסת הראשונה שלו כסולן לבילבורד הוט 100 במקום ה-95, וכניסתו הראשונה כסולן לעשירייה הראשונה בבילבורד גלובל ללא ארצות הברית במקום השמיני.
בבריטניה השיר הגיע למקום ה-89 במצעד הסינגלים הבריטי והפך לפסקול הקוריאני הראשון בהיסטוריה שנכנס למצעד.
ב-12 ביוני שוחרר שיר חינמי, "My You", בהפקת ג'ונגקוק, כחלק מחגיגות יום השנה התשיעי של BTS.
מאוחר יותר באותו חודש השתתף בשיר של צ'ארלי פות'.
ב-20 בנובמבר פרסם ג'ונגקוק את הסינגל "Dreamers" כחלק מ של גביע העולם 2022 בקטר.
מאוחר יותר באותו יום הוא הופיע ב באצטדיון אל-בית וביצע את השיר יחד עם הזמר הקטרי , והפך לאמן הקוריאני הראשון ששר שיר רשמי של המונדיאל והופיע בטקס הפתיחה של האירוע.
השיר הגיע למקום הראשון במצעד שירי העולם הדיגיטליים, במצעד השירים הדיגיטליים ובמצעדים נוספים ברחבי העולם.
במאי 2023 הוכרז ג'ונגקוק כ החדש של קלווין קליין.
ב-3 ביולי הפכו "Still With You" ו-"My You" לזמינים בשירותי סטרימינג ברחבי העולם כסינגלים רשמיים תחת שמו של ג'ונגקוק.
ב-14 ביולי 2023 פרסם ג'ונגקוק את סינגל הסולו "Seven" בהשתתפות הראפרית האמריקאית לאטו.
הסינגל הושמע כ-16 מיליון פעמים בספוטיפיי ביום הראשון לפרסומו, מה שהפך את ג'ונגקוק לאמן היחיד מלבד טיילור סוויפט שעבר את רף 15 מיליון ההשמעות ביום אחד והעלה את שווי המניה של תאגיד הייב ביותר מ-3%.
ב-23 בספטמבר הופיע ג'ונגקוק כאמן הראשי ב בסנטרל פארק, ניו יורק.
ב-29 בספטמבר פורסם סינגל הסולו השני שלו, "3D", בהשתתפות ג'ק הארלו.
הוא הגיע היישר למקום החמישי גם במצעד הסינגלים של הוט 100 וגם במצעד הסינגלים הבריטי, מה שהפך את ג'ונגקוק לאמן הסולו הקוריאני הראשון שהכניס שני סינגלים לחמישייה המובילה באחרון.
באותו חודש, ההוליווד ריפורטר הכניס את ג'ונגקוק לרשימת "נגני הפלטינום של המוזיקה", כאחד מ-25 המוזיקאים המובילים ש"הגדירו את השנה במוזיקה".
באוקטובר הוא הופיע בסינגל המשותף, , עם דה קיד לארוי וסנטרל סי.
השיר הגיע היישר למקום העשירי בבריטניה, מה שהפך את ג'ונגקוק לאמן הסולו הקוריאני הראשון שהכניס שלושה סינגלים לעשירייה הראשונה בתולדות המצעד הבריטי.
אלבום הסולו הראשון שלו Golden והסינגל השלישי "Standing Next to You" פורסמו ב-3 בנובמבר.
Golden קבע שיאי מכירות חדשים של כל הזמנים ביום הראשון ובשבוע הראשון, עם למעלה מ-2.1 ו-2.4 מיליון עותקים בהתאמה, והפך לאלבום הראשון של אמן סולו דרום קוריאני שעבר 2.5 מיליון מכירות.
בארצות הברית, הוא הופיע לראשונה במקום השני במצעד הבילבורד 200, מה שהפך את ג'ונגקוק לאחד מאמני הסולו הדרום קוריאנים המצליחים ביותר בתולדות מצעד הבילבורד, והראשון שמכר למעלה מ-200,000 עותקים תוך שבוע.
ב-7 ביוני 2024 פרסמה ביג היט את הסינגל , בביצוע ג'ונגקוק כחלק מחגיגות 11 השנים להקמת BTS.
זהו הפרויקט הראשון של ג'ונגקוק ששוחרר לאחר הגיוס.
ב-2 ביולי הוכרז על סדרת ריאליטי טיולים בת שמונה פרקים בשם Are You Sure?!
החל מ-8 באוגוסט, הסדרה תהיה זמינה בדיסני+ בבלעדיות כשלאחר מכן יצא מדי שבוע פרק חדש.
בריאן הייאט מרולינג סטון תיאר את ג'ונגקוק כ"טנור בעל רגש ונשמה יוצאי דופן".
קים מין-סוק, תיאר באתר המוזיקה הקוריאני Reputation את קולו כ"רך" ומתאים לשירים סנטימנטליים ובנוסף שיבח את יכולתו לשמור על אינטונציה יציבה גם בזמן הריקוד.
מרי סירוקי מ-Consequence ציינה כי "סוג הקול שלו צלול ומיומן ונדמה כאילו נוצר עבור מוזיקת פופ".
מבקר המוזיקה קים יאנג-דיי החשיב את הביצועים הווקאליים של ג'ונגקוק כצד החזק בשירי BTS כמו ו-"Lost", וכן שיר הסולו שלו "Euphoria", והעיר כי קולו "בולט במיוחד, הן בזכות הטכניקות והן בזכות יכולת ההבעה המפורטת שלו המייחסת הרבה נרטיב לתווים רגילים".
בשנת 2023, מגזין רולינג סטון הכניס את ג'ונגקוק לרשימת 200 הזמרים הגדולים בכל הזמנים וכינה אותו כ-"זמר מוכשר ביותר" ש"קולע לצלילים גבוהים בקלות ומתייצב בהרמוניה עם חבריו [BTS] ללא מאמץ, נותן תמיד הרגשה של חדשנות למאזינים כמו ריפים ווקאליים בלתי צפויים השומרים על עניין".
בינואר 2024, ג'ונגקוק קודם לחבר מלא ב.
בין האמנים אותם ציין ג'ונגקוק כהשראות המוזיקליות שלו נמנים ג'סטין ביבר, ג'סטין טימברלייק ואשר.
בדצמבר 2018, זכה סרטון שלו שר באולפן לכמות הציוצים המחודשים הרבה ביותר בקוריאה הדרומית באותה השנה.
אמנים שונים ציינו אותו כהשפעה ומודל לחיקוי, בהם הזמר והצמד .
לפי מצעד אמצע השנה של גוגל, ג'ונגקוק היה זמר הקיי-פופ המחופש ביותר לשנת 2019. הוא הגיע בשנית לראש המצעד בשנת 2020, ואף היה זמר הקיי-פופ המחופש ביותר ביוטיוב ב-2019 ו-2020. ברשת החברתית טאמבלר, הוא דורג במקום הראשון ב-'Top K-Pop Stars' במשך 3 שנים רצופות.
הפופולריות של ג'ונגקוק זיכתה אותו בכינוי "Sold Out King", כיוון שפריטים שנודע כי הוא משתמש לעיתים קרובות נמכרים במהירות, בין היתר, נעליים, , יין, רומנים כדוגמת I Decided to Live as Me של קים סו-היון, שהפך לרב-מכר בקוריאה וביפן, וכן .
התקשורת הקוריאנית דיווחה כי ג'ונגקוק יצר טרנד אופנתי בתעשיית הבידור הקוריאנית הנקרא "האנבוק מודרני", לאחר שצולם כאשר הוא לבוש בהאנבוק, ומפורסמים שונים כמו , ועוד, החלו ללבוש בגדים דומים לאלו שלבש.
ביוני 2021, השתמש המחוקק של מפלגת הצדק בתמונות שלו כדי לקדם לגליזציה של קעקועים בקוריאה הדרומית.
המהלך זכה לגינוי נרחב על ידי גולשים ברשת, שהאשימו את המחוקק בניצול תהילתו של ג'ונגקוק למטרות פוליטיות.
באותה השנה, פרסם ראש העיר שבפיליפינים, , תמונות של ג'ונגקוק על מנת לעודד אזרחים לקבל את החיסון לקורונה.
בספטמבר 2023 פרסם ההוליווד ריפורטר את רשימת "אמני הפלטינום של המוזיקה", ג'ונגקוק הופיע ברשימה כאחד מ-25 המוזיקאים המובילים ש"הגדירו את השנה במוזיקה".
ג'ונגקוק דורג במקום התשיעי ברשימת לשנת 2024. הוא גם נכנס לרשימת בית הזהב לשנת 2024 כאחד מ"100 מנהיגי אסיה באוקיינוס השקט" עם ההשפעה המשמעותית ביותר בתרבות ובחברה האמריקאית.
הוא נבחר למוזיקאי הקיי-פופ הגדול ביותר באמריקה כשהוא מדורג במקום הראשון ברשימת הקיי-פופ ארטיסט 100 של בילבורד.
אביו של ג'ונגקוק הוא נוצרי ואמו בודהיסטית, אך אין לו מיוחדת.
ב-2017, התמוטט ג'ונגקוק במהלך הופעה של BTS בצ'ילה.
לאחר מכן, התברר כי חש ברע באותו יום.
בשנת 2018, במהלך סיבוב ההופעות השלישי של הלהקה, "Love Yourself World Tour", הוא סבל מפציעה בעקב, מה שמנע ממנו מלהשתתף בכוריאוגרפיה.
כתוצאה מכך, בחלק מהשלב האירופי של סיבוב ההופעות הוא שר בישיבה.
בנובמבר 2019, הוא היה מעורב בתאונת דרכים עם מונית.
לאף אחד מהצדדים לא נגרמו פציעות חמורות והוסכם על הסדר ידידותי ביניהם.
מאז 2018, מתגורר ג'ונקוק בהנאם-דונג, סיאול, קוריאה הדרומית עם חבריו ללהקה.
ביולי 2019, קנה ג'ונגקוק דירה במחוז יונגסאן, סיאול בשווי 4 מיליארד וון דרום קוריאני, אותה העניק בדצמבר 2020 במתנה לאחיו הגדול.
נכון ליולי 2021, השווי הנקי של ג'ונגקוק מוערך בכ-20 מיליון דולר.
ב-14 באפריל 2023, ג'ונגקוק תרם מיליארד וון דרום קוריאני (758,782 דולר אמריקאי) לבית החולים לילדים של האוניברסיטה הלאומית של סיאול עבור הוצאות הטיפול בחולים ממשפחות מעוטות הכנסה ועבור מרכז הטיפול המשולב של בית החולים.
ב-22 בנובמבר 2023, ביג היט הודיעה באמצעות Weverse שג'ונגקוק, יחד עם חבריו ללהקה RM, ג'ימין ו-V, החלו בתהליך הגיוס לביצוע שלהם.
ג'ונגקוק אישר לאחר מכן בפוסט כי יתגייס בדצמבר.
ב-12 בדצמבר הוא החל את שירותו הצבאי.
ב-10 ביוני 2025 סיים את שירותו הצבאי.
+שםפרטיםמיקומי שיא במצעדיםמכירות תאריםאוסטרליהקנדהצרפתגרמניהאיטליהניו זילנדבריטניהארצות הבריתGolden תאריך פרסום: 3 בנובמבר 2023
שם שנה מיקומי שיא מכירות תארים אלבוםאוסטרליהקנדההונגריהיפןניו זילנדבריטניהארצות הבריתעולמי 2022151917313241225 יפן: 12,820 (דיגיטלי)
כל הקרדיטים לשירים לקוחים ממסד הנתונים של איגוד תעשיית ההקלטות הדרום קוריאני (KMCA), אלא אם צוין אחרת.
+שםשנהמשתתפים אחריםמפיקתיאורמקור"Perfect Christmas"2013RM, , ולא ידוע": Theme of Love Yourself Wonder"2018 rowspan="2" יונג-סוק צ'וי (לומפנס)סרטון בן תשע דקות שיצא לקידום האלבום השני בסדרת Love Yourself של BTS.
הקליפ נפתח ב-V קופץ לאוקיינוס, ואחריו מגוון סצנות אפלות הכוללות את חברי הלהקה האחרים, כולל ג'ונגקוק מוכה.
ג'ין מוצג כשהוא מזכיר זיכרונות של שבעה יחד בזמנים מאושרים יותר.
"Euphoria" משמש כפסקול לחלקו האחרון של הסרטון, שמציג את השביעייה משתעשעת יחד בחצר מפעל מוזנחת ואז על חוף הים, שם קפץ V בהתחלה.
בסוף, ג'ין מציץ לתוך מצלמת וידאו ומחייך.
V מוצג במים.2022סצנות מונפשות מ 7Fates: Chakho יחד עם קטעי לייב אקשן של BTS בהשראת הסרטוןצ'ארלי פות'דרו קירשפות' וג'ונגקוק מבקרים אצל מטפל קשיש בשם "רופא האהבה" כדי לתקן את כאב הלב שלהם.
הם שרים את השיר לבד וביחד במשרד המטפל ובחדר לבן על במה מסתובבת."Dreamers"לא ידוע"Seven"2023לאטובראדלי ופולהשחקנית הדרום קוריאנית מגלמת בסרט את תפקיד חברתו של ג'ונגקוק.
השניים מתווכחים במסעדה, במכבסה שבסופו של דבר מוצפת, וברחוב במהלך סופת גשמים בלילה.
לאטו מופיעה במהלך טקס הלוויה שנערך לג'ונגקוק ושרה את הראפ שלה על גבי ארונו.
בסוף, ג'ונגקוק והאן מחזיקים ידיים והולכים יחד בגשם."3D"ג'ק הארלוג'ונגקוק שר את השיר בזמן שהוא מדבר בתא טלפון, ומבצע כוריאוגרפיה עם קבוצת רקדנים.
ג'ק הארלו מצטרף אליו למשחק שחמט בבית קפה בצד הדרך ושר את הראפ שלו.דה קיד לארוי, סנטרל סיראמז סיליאן"Standing Next to You"טאנו מוינוג'ונגקוק, שצולם בבודפשט, רודף אחר "פאם פאטאל מסתורית" תוך שהוא "מציג את כישורי הריקוד שלו באמצעות כוריאוגרפיה מורכבת" שמבוצעת במקומות שונים עם קבוצת רקדנים.
בסוף הסרטון, ג'ונגקוק והאישה עומדים זה מול זה פנים אל פנים.
ג'ונגקוק הופיע בסרט קצר בבימויו של יונג-סוק צ'וי מלומפנס, בשם "BTS Wings Short Film #1 Begin", שיצא בספטמבר 2016 לקידום אלבום האולפן הרביעי של Wings.
+ שנה שם תפקיד הערות מקור2016 מיוזיק בנקעצמו אורח מיוחד עם סאנה אורח מיוחד עם ג'ימין אורח מיוחד עם ג'יי-הופ חבר קאסט פרק הפיילוט עונה 8 (פרקים 35–39) 2017 עצמו אורח מיוחד2024Are You Sure?!סדרת ריאליטי טיולים בלעדית של דיסני+ בת 8 פרקים עם ג'ימין
פרס שנה קטגוריה מועמד תוצאה מקורפרסי כוכב הבידור האסיתי2024שיר השנה "Seven" (בהשתתפות לאטו)
rowspan="6" | פרסי מוזיקת פופ אסיאתית
| האמן הגברי הטוב ביותר (חו"ל)
| 20 השירים המובילים של השנה (חו"ל)
| 20 האלבומים המובילים של השנה (חו"ל)
| שיתוף הפעולה הטוב ביותר (חו"ל)
| rowspan="3" |"Seven" (בהשתתפות לאטו)
| הקליפ הטוב ביותר (חו"ל)
rowspan="7" |פרסי המוזיקה של בילבורד
+מעיד על כך שהשיא נשבר
+מפרסםשנהשיא עולמימחזיק השיאגינס שיאי עולם2023סולן הקיי-פופ שהגיע הכי מהר למיליארד הזרמות בספוטיפיי (גבר)ג'ונגקוקהשיר המוזרם ביותר בספוטיפיי בשבוע אחד (גבר)"Seven"הזמן המהיר ביותר להגעת שיר ל-100 מיליון הזרמות בספוטיפיי (גבר)הזמן המהיר ביותר להגעת שיר למיליארד הזרמות בספוטיפייהכי הרבה שירים שהגיעו למקום הראשון במצעד הרשמי של ג'ונגקוק
ג'ונגל האספלט הוא סרט פשע אפל אמריקאי משנת 1950 בבימויו של ג'ון יוסטון, בכיכובם של סם ג'אפה, לואיס קלהרן וסטרלינג היידן בתפקידים הראשיים.
התסריט מבוסס על הרומן "ג'ונגל האספלט" של וו.ר.
ברנט (1949) שכתב גם את הרומן "הקיסר הקטן" שעובד לסרט הקיסר הקטן.
העלילה עוסקת בשוד גדול של תכשיטים על ידי חבורת מקצוענים שנכשל בגלל סכסוך בין העבריינים.
ב-2008 נבחר הסרט לשימור בארכיון הסרטים הלאומי של ארצות הברית של ספריית הקונגרס על "היותו בעל ערך תרבותי, היסטורי או אסתטי".
"דוק" רידנשניידר (סאם ג'אפה) הוא עבריין קשיש שגמר לרצות שבע שנות מאסר וביום שחרורו הוא מתחיל לתכנן את השוד שיאפשר לו לסיים את חייו בעושר ובנחת.
הוא מציג את תוכניתו בפני סוכן ההימורים קובי (מארק לורנס) ואומר שסכום השוד הוא כחצי מיליון דולר והוא זקוק ל-50,000 לגיוס אנשים.
הוא זקוק לפורץ קופות, נהג וחוליגן.
קובי מציע לפנות לאלונזו אמריק (לואיס קלהרן).
אמריק הוא עורך דין מבוסס, נשוי למיי (דורותי טרי) אך יש לו פילגש צעירה ויפהפייה בשם אנג'לה (מרילין מונרו).
אמריק מממן את דירתה ואת התכשיטים שלה ועומד לפני פשיטת רגל.
לוטננט דיטריק (בארי קארי) ממונה על ידי נציב המשטרה הארדי (ג'ון מקינטייר) לעקוב אחרי דוק אבל דיטריק הוא מושחת ומקבל כסף מרובי ולא מדווח על דוק ועבריינים נוספים.
אמריק מסכים להצטרף אבל בחשאי הוא מגייס למענו את החוקר הפרטי ברנום (ברד דקסטר) כדי להשתלט על כל השלל.
הוא מציע לדוק כי הוא יתקשר לסוחר בסחורה גנובה, יקבל כסף והם יתחלקו בו.
דיקס הנדלי (סטרלינג היידן) הוא עבריין שהשתחרר ממאסר ומחפש מקורת הכנסה.
הוא גר ביחד עם חברתו דול קונובן (ג'ין הייגן) ומצפה להרוויח כסף ולחזור לחוות משפחתו בקנטאקי אותה נאלצו בעבר למכור.
דוק מגייס את מפצח הקופות לואיס צ'יאבלי (אנתוני קרוסו) את דיקס כחוליגן ואת חברו גאס (ג'יימס ויטמור) כנהג.
צ'יאבלי מתגבר על מערכות האבטחה ומצליח לפרוץ את הכספת ודוק גורף את התכשיטים לתיקו.
המערכת מופעלת ומגיע שומר אבטחה הם פותחים לו את הדלת ומכים אותו והוא נופל אך נפלטת ירייה מאקדחו שפוצעת קשה את צ'יאבלי.
גאס מסיע את צ'יאבלי לדירתו שם הוא מת.
דוק ודיקס מגיעים לאמריק ומוצאים שם גם את ברנום.
אמריק מודיע להם שעדיין לא גייס את הכסף.
ברנום ודיקס שולפים אקדחים ויורים.
אמריק מציע שהוא יפתח במשא ומת חשאי עם חברת הביטוח.
הם עוזבים אותו ואמריק זורק את גופת ברנום לנהר.
השוטרים מוצאים את הגופה ובתוכה פרטים על אמריק.
אמריק מתקשר לאנג'לה ואומר לה שתעיד שהיה אצלה כמעט כל הלילה.
השוטרים מגיעים לדירה מאיימים על אנג'לה והיא אומרת את האמת.
הארדי מראה לאמריק מסמך כתוב של קובי המתאר את השתתפותו בתוכנית השוד.
אמריק פורש לחדר סמוך, מנסה לכתוב מכתב סליחה לאשתו אך לבסוף יורה בעצמו.
קובי מסגיר גם את דיטריך וגאס והם נעצרים ביחד אתו.
דוק נפרד מדיקס ונותן לו חלק מהתכשיטים ואז נוסע לקליבלנד אך נעצר בדרך עם כל הרכוש.
דיקס נוסע עם דול לחוות נעוריו בקנטקי אך מת מדימום כשהם מגיעים לשם.
שם השחקן/יתשם הדמותהערותלואיס קלהרןאלונזו אמריקעורך דיןסם ג'אפה"דוק" רידנשניידרעברייןג'ין הייגןדול קונובןידידה של דיקסג'יימס ויטמורגאס מיניסימרילין מונרואנג'להפילגש של אמריקתרזה צ'לימריה צ'יאבליסטרלינג היידןדיקס הנדליעברייןמארק לורנסקוביסוכן הימוריםאנתוני קרוסולואיס צ'אבליפורץ קופותג'ון מקינטיירהרדינציב המשטרהבארי קלילוטננט דיטריקדורותי טרימיי אמריקבראד דקסטרבוב ברנום
ג'ון יוסטון היה מועמד לפרס אוסקר לבימוי הטוב ביותר ולפרס גלובוס הזהב לבימוי הטוב ביותר.
סאם ג'אפה היה מועמד לפרס אוסקר לשחקן המשנה הטוב ביותר וזכה בפרס וולפי לשחקן הטוב ביותר בפסטיבל הסרטים של ונציה.
בן מאדו היה מועמד לפרס אוסקר לתסריט המעובד הטוב ביותר, לפרס גלובוס הזהב לתסריט הטוב ביותר ולפרס אדגר לתסריט הטוב ביותר.
הרולד רוסון היה מועמד לפרס אוסקר לצילום הטוב ביותר שחור-לבן.
ג'ונד אל-אורדון היה אחד מחמשת המחוזות הצבאיים ("ג'ונד" ) של "בילאד א-שאם" (הארץ שמצפון לחצי האי ערב, סוריה רבתי, כולל ארץ ישראל) בתקופה המוסלמית המוקדמת.
הג'ונד נוסד תחת שלטונם של הראשידון (הח'ליפים הראשונים) ובירתו הייתה טבריה במשך כל תקופת הח'ליפות האומיית והעבאסית.
הוא כללה את דרום הר הלבנון, הגליל, דרום החורן, רמת הגולן, ורוב הצד המזרחי של עמק הירדן.
החלוקה של ארץ ישראל לנפות ולמחוזות בתקופת השלטון המוסלמי, הייתה בדרך כלל זהה לזו שבתקופה הרומית והביזנטית.
האזור שנקרא "פלשתינה סקונדה", וכלל את הגליל ואת האזור שממזרח לעמק הירדן ולכנרת, נקרא מעתה "ג'ונד אורדון", ובירתו נשארה טבריה.
המונח "ג'ונד" משמעותו כאן חטיבה צבאית גדולה, ולכן השימוש במונח הזה מצביע על כך שלחלוקה המנהלית היה תחילה אופי צבאי, וכי הייתה זהות בין הפיקוד הצבאי והמנהל.
גבולותיו של ג'ונד אל-אורדון משקפים תודעה של הקשר ההיסטורי-כלכלי והביטחוני בין הגליל ובין הגולן.
בתקופה המוקדמת של השלטון המוסלמי, כל ג'ונד היה מחולק לאזורים, "אִקלימים" (מונח שמקורו ביוונית: klema).
ה"אִקלים" היה מחולק למחוזות, "כּוּרוֹת" (ביחיד "כּוּרָה", מונח שמקורו ביוונית: khora, וברבים כֻּוַר או אַכְּוַאר).
בין המחוזות ("כּוּרוֹת") של ג'ונד אורדון היו: טבריה, סַאמִרַה (צפון השומרון), ביסאן (בית שאן), פחל (פלה), ג'רש, בית ראס, ג'דר, אַבִּל, סוסיה, צפוריה (ציפורי), עכא (עכו), קדס (קדש נפתלי) וצור.
צור הייתה הנמל של ג'ונד אל-אורדון.
הגאוגרף בן המאה ה-10 אבן אל-פקיה טען שמלבד בירתו בטבריה, המחוזות הראשיים ("כּוּרות") של האורדון היו שומרון (אל-סמירה, כלומר שכם), בית שאן, קדס, פלה, ג'רש, עכו וצור (סור).
הגאוגרף אל-מוקדסי (המחצית השנייה של המאה ה-10) מציין שהערים העיקריות של המחוז היו בירתו טבריה, קדס, צור, עכו, פראד'יה , כאבול, בית שאן, לג'ון ואד'ריעת (דרעא).
הגאוגרף בן המאה ה-13 יאקות אל-חמאווי מנה את ה"כּוּרות" של אורדון כטבריה, בית שאן, עכו, בית ראס, ג'דר (ג'יידור, אזור הסמוך למזרח רמת הגולן), צור וציפורי (ספוריה).
מדרום לג'ונד אל-אורדון היה ג'ונד פלסטין, שירש את מקומה של פלשתינה פרימה.
אולם הגבול הדרומי של ג'ונד אל-אורדון בבקעת הירדן אינו ברור, שכן לפי אחת המסורות השתרע ג'ונד פלסטין עד בית שאן בצפון, ואילו לפי דברי אחרים, כל בקעת הירדן, כולל ים המלח וסביבותיו, ואף אילת, הייתה כלולה בג'ונד אל-אורדון.
הגאוגרפים בני המאה ה-10 אבן חווקל ואלאצטח'רי ציינו שאזור הע'ור לאורך נהר הירדן בין "אגם טבריה" לבית שאן בדרום (עמק הירדן), היה שייך לג'ונד אורדון, בעוד שמשם דרומה לים המלח היה שייך לג'ונד פלסטין.
הגאוגרף אחמד אל-יעקובי (המאה ה-9) טען כי הע'ור, שבירתו הייתה יריחו, היה כפוף לג'ונד דמשק .
בשנת 740 לערך התיישבו חיילים בני שבטים מארץ ישראל בספרד, והקימו ברייה (Reiyo) בסביבת מאלגה, מחוז משלהם, שקראו לו "ג'ונד אורדון".
יזיד בן אבי סופיאן (639; מונה על ידי הח'ליף עומר לאחר מותו של המושל הכללי של סוריה אבו עוביידה בן אל-ג'ראח; שלט במקביל על הג'ונדים של דמשק ופלסטין).
מועאויה בן אבי סופיאן (639–?; אולי מונה לתפקיד על ידי עומר לאחר מות אחיו יזיד בשנת 639, כאשר מונה למושל ג'ונד דמשק).
אבו אל-אעוור אל-סולמי , מושל תחת מועאוויה.
צבעאן בן רוח בן זנבאע (בן השבט בנו ג'וד'אם, הגדול בשבטי הערבים שישב בארץ ישראל, שתמך במורדים בבית אומיה בשנים 680–692).
אבו עות'מאן בן מרואן בן אל-חכם (685–705; משל במשך פרק זמן לא ידוע בתקופת שלטונו של אחיו הח'ליפה עבד אל-מלכ; משה גיל מזהה אותו כאבאן בן מרואן , בעוד שאסד ק.
אחמד זיהה אותו עם אח נוסף של עבד אל-מלכ, עות'מאן בן מרואן).
עוביידה בן עבד א-רחמן אל-סולמי (685–705; משל במשך פרק זמן לא ידוע בתקופת שלטונו של עבד אל-מלכ; אחיינו של אבו אל-אעוור).
עומר בן אל-וליד (705–715; משל בתקופת שלטונו של אביו הח'ליפה וליד הראשון).
עובאדה בן נוסאי אל-קינדי (717–720; משל בתקופת שלטונו של הח'ליפה עומר השני).
אסחאק בן קביסה בן ד'ועייב אל-ח'וזאי (724–743; משל בתקופת שלטונו של הח'ליפה השאם אבן עבד אל-מלכ; בנו של אחד מגיסיו ומזכיריו של עבד אל-מלכ).
אל-וליד בן מועאויה בן מרואן (744–750; משל בתקופת שלטונו של בן דודו הח'ליפה מרואן השני ; אחיינו של עבד אל-מלכ).
עבד אללה בן עלי (752–753; משל בתקופת שלטונו של אחיינו הח'ליפה א-ספאח).
זיאד בן אבי אל-ורד (אמיל, כלומר מפקח פיסקלי, תחת עבד אללה בן עלי).
מוחמד בן אבראהים (754–775; משל בתקופת שלטונו של דודו הח'ליפה אל-מנסור; משל גם בדמשק בתקופת שלטונו של אל-מנצור).
ג'ונג סאנג-בין (בקוריאנית: 정상빈; נולד ב-1 באפריל 2002 בצ'ונאן שבקוריאה הדרומית) הוא כדורגלן דרום קוריאני המשחק בעמדת קשר הכנף בקבוצת סנט לואיס סיטי מה-MLS.
ג'ונג גדל במחלקת הנוער של סוואן סמסונג בלווינגס.
הוא ערך 28 הופעות ליגה בקבוצה הבוגרת של המועדון במסגרת ליגת הכדורגל של קוריאה הדרומית, בהן ערך שש הופעות ליגה.
בנוסף, ערך שתי הופעות במסגרת ליגת האלופות האסיאתית.
ב-28 בינואר 2022 חתם ג'ונג בוולברהמפטון וונדררס מהפרמייר ליג, והושאל לגראסהופרס ציריך מליגת העל השווייצרית.
ב-20 בפברואר ערך את הופעת הבכורה שלו במועדון, בתיקו 2-2 נגד יאנג בויז ברן במסגרת המחזור ה-22 בליגה לעונת .
ב-22 במרץ 2023 חתם במינסוטה יונייטד מה-MLS.
ב-9 ביוני 2021 ערך ג'ונג את הופעת הבכורה שלו בנבחרת קוריאה הדרומית, בניצחון 0–5 על נבחרת סרי לנקה במסגרת מוקדמות מונדיאל 2022. במשחק זה הבקיע את שער הבכורה שלו בנבחרת.
ג'ונג סונג-אוק (בקוריאנית: 정성옥; נולדה ב-18 באוגוסט 1974) היא אתלטית צפון קוריאנית, אלופת העולם (סביליה 1999) בריצת מרתון.
ג'ונג נולדה וגדלה בקוריאה הצפונית.
באולימפיאדת אטלנטה שנערכה בחודש יולי באטלנטה שבג'ורג'יה, ארצות הברית סיימה ג'ונג במקום 20 בריצת מרתון בתוצאה של 2:35:31 שעות.
באליפות העולם שנערכה בחודש אוגוסט בסביליה שבספרד זכתה ג'ונג במדליית זהב בריצת מרתון בשיא לאומי חדש של 2:26:59 שעות, לפני ארי איצ'יהאשי מיפן (2:27:02 שעות) ולידיה שימון מרומניה (2:27:41 דקות).
ג'ונג'ו שלבי הוא כדורגלן אנגלי המשחק כקשר עבור ברנלי.
שלבי שיחק את משחקו הראשון בצ'רלטון אתלטיק, והפך לשחקן הצעיר ביותר שלהם בגיל 16 ו-59 ימים.
ב-2010 עבר לליברפול תמורת 1.7 מיליון פאונד, והושאל לתקופה קצרה לבלקפול.
בתקופתו באנפילד, זכה שלבי עם ליברפול בגביע הליגה והפסיד עמה בגמר הגביע האנגלי ב-2012.
ב-2013 עבר שלבי לסוונסי סיטי תמורת 5 מיליון פאונד, ושנתיים וחצי לאחר מכן הצטרף לניוקאסל יונייטד תמורת 12 מיליון פאונד.
חודש לאחר המעבר לניוקאסל, מונה שלבי לקפטן הזמני בהיעדרו של פבריסיו קולוצ'יני, והעונה הסתיימה בירידה ליגה.
מאז עזר שלבי למועדון לחזור לפרמייר ליג והפך לסגן הקפטן.
בינואר 2023 חתם בנוטינגהאם פורסט לשנתיים וחצי.
שלבי שיחק בנבחרות הצעירות של אנגליה, ואף שימש כקפטן הנבחרת עד גיל 19. הוא ערך את הופעת הבכורה בנבחרת הבוגרת ב-2012.
ג'ונאס גלושה היה פוליטיקאי אמריקאי מוורמונט, איש המפלגה הדמוקרטית-רפובליקנית, ולזמן קצר המפלגה הפדרליסטית, שכיהן בין השאר כמושל ורמונט השישי והשמיני בשנים 1809–1813, ובשנים 1815–1820, בהתאמה.
ג'ונאס גלושה נולד בנוריץ' שבמושבת קונטיקט.
ב-1769 הוא עבר יחד עם הוריו, ג'ייקוב ולידיה (הנטינגטון) גלושה, ועם אחיו, לסולסברי שבקונטיקט, וב-1775 הם עברו לשפטסברי שבוורמונט.
סבו של גלושה, ג'ייקוב, היה חוואי ונפח.
אף על פי שחינוכם היה מוגבל ובבתי ספר מקומיים, הוא ואחיו היו אישים מובילים בעיירה ובמידה מסוימת במדינה.
במהלך המהפכה האמריקאית, אחיו של גלושה, דייוויד, היה קולונל במיליציית "נערי ההר הירוק" , וגלושה עצמו היה קפטן, ולחם ב ב-16 באוגוסט 1777.
ב-1778 נשא גלושה לאישה את מרי צ'יטנדן, בתו של תומאס צ'יטנדן מושל רפובליקת ורמונט העצמאית.
בנם, טרומן גלושה, נישא גם הוא למשפחת צ'יטנדן, ועבר עם משפחתו לג'ריקו שליד ברלינגטון.
בן אחר שלהם, אילון גלושה, היה כומר בפטיסטי ופעיל ידוע בתנועה לביטול העבדות.
כחוואי וכבעל פונדק, נבחר גלושה כשריף של מחוז בנינגטון, ולתפקיד זה נבחר מדי שנה בין השנים 1781–1787. ב-1792 הוא היה חבר במועצת הצנזורים של ורמונט לאחר קבלתה כמדינה בארצות הברית.